**GRADSKA LJEKARNA LIVNO**

**UPRAVNO VIJEĆE**

**Ulica kneza Mutimira 24**

**Livno**

Broj:04-01/2024-2

Livno, 5. veljače 2024. godine

Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj: 12/03, 34/03 i 65/13), članka 66. Zakona o zdravstvenoj zaštiti („Službene novine F BiH“ broj: 46/10 i 75/13), članka 26. stavak 2. Statuta Gradske ljekarne Livno (broj: 01-1607.1/30-15 od 16.07.2015. godine) i Odluke Upravnog vijeća, broj: 04-01/2024-1 od 5.2.2024. godine, Upravno vijeće Gradske ljekarne raspisuje

**JAVNI NATJEČAJ**

**ZA IZBOR I IMENOVANJE RAVNATELJA**

**GRADSKE LJEKARNE LIVNO**

1. **Predmet javnog natječaja**

Raspisuje se javni natječaja za izbor i imenovanje ravnatelja Gradske ljekarne Livno, na period od četiri godine.

1. **Opći i posebni uvjeti**

Kandidat koji se prijavi na Javni natječaj za izbor i imenovanje dužan je ispunjavati slijedeće opće uvjete:

* da je državljanin Bosne i Hercegovine,
* da je stariji od 18 godina,
* da nije otpušten iz državne službe kao rezultat bilo koje disciplinske mjere na bilo kojoj razini vlasti u BiH i u razdoblju od tri godine prije dana objavljivanja ovog natječaja,
* da se na njega ne odnosi članak IX.1. Ustava Bosne i Hercegovine,
* da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije BiH („ Službene novine Federacije BiH“, broj: 12/03, 34/03 i 65/13),
* da nije član tijela zakonodavne, izvršne ili sudske vlasti ili savjetnik u smislu Zakona o sukobu interesa ( „ Službeni glasnik BiH“, broj: 16/02, 14/03, 12/04, 63/08 i 18/12),
* da nema privatni financijski interes u ustanovi u kojoj se kandidira.

Pored općih uvjeta predviđenih Zakonom, kandidati trebaju ispunjavati i sljedeće posebne uvjete:

* VSS-VII stupanj, diplomirani farmaceut ili ekvivalent prema Bolonjskom stupnju obrazovanja,
* položen stručni ispit,
* najmanje pet godina radnog iskustva u struci.
1. **Opis poslova**

Kao poslovodni i rukovodni organ ravnatelj obavlja sljedeće poslove:

* zastupa i predstavlja Ljekarnu prema ovlaštenjima iz Statuta,
* zastupa i predstavlja Ljekarnu u pravnim poslovima prema državnim institucijama,
* odlučuje o nabavci i prodaji sredstava, o investicijskim ulaganjima, radovima održavanja prostorija, izvan nadležnosti Upravnog vijeća a u okviru Statuta,
* sklapa poslovne ugovore u Ljekarne,
* organizira stručni rad Ljekarne,
* stara se o financijskom poslovanju i primjeni financijskih propisa,
* pokreće postupak usuglašavanja i donošenja općih akata Ljekarne,
* predlaže osnove poslovne politike,
* predlaže program rada Ljekarne,
* stara se o izvršenju odluka Upravnog vijeća,
* sklapa ugovore o radu s uposlenicima Ljekarne,
* raspoređuje uposlenike na radna mjesta,
* donosi odluke o pojedinačnim pravima i obvezama djelatnika iz radnih odnosa,
* obavlja i druge poslove predviđene Zakonom, Statutom i drugim aktima koji reguliraju materiju poslovanja Gradske ljekarne.
1. **Potrebna dokumentacija (u originalu ili ovjerene kopije):**

Svi kandidati trebaju dostaviti prijavu. Prijava treba sadržavati kratak životopis sa kontakt podacima (adresa, e-mail, kontakt telefon i slično).

**Uz prijavu je potrebno priložiti dokaze o ispunjavanju općih i posebnih uvjeta i to:**

1. izjavu da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije objave javnog natječaja,
2. izjavu da se na kandidata ne odnosi članak IX.1. Ustava Bosne i Hercegovine,
3. izjavu da nije na funkciji u političkoj stranci,
4. izjavu da nema privatni financijski interes u Gradskoj ljekarni Livno i s njom povezanim društvima,
5. diploma o završenoj školi VSS-VII stupanj, diplomirani farmaceut ili ekvivalent prema Bolonjskom stupnju obrazovanja,
6. uvjerenje/potvrdu o radnom iskustvu,
7. uvjerenje o državljanstvu, ne starije od 6 mjeseci,
8. uvjerenje/potvrda o položenom stručnom ispitu.
9. **Razmatranje prijava, intervju, rang lista**

Upravno vijeće Gradske ljekarne Livno razmatrat će sve pristigle prijave i obaviti intervju s kandidatima koji podnesu blagovremene i potpune prijave. Nakon provedenog intervju Upravno vijeće Gradske ljekarne Livno će utvrditi rang listu uspješnih kandidata.

Prilikom pozivanja kandidata na intervju kandidat će dobiti obrazac u kojem će odgovoriti postoji li razlog koji bi mogao dovesti do sukoba interesa u Gradskoj ljekarni Livno, ukoliko dođe do imenovanja kandidata.

Nakon provedenog postupka, Upravno vijeće Gradske ljekarne Livno izvršiti će konačno imenovanje ravnatelja, uz prethodnu suglasnost Gradonačelnika.

**NAPOMENA:** Izbor i imenovanje ravnatelja Gradske ljekarne Livno vrši se na mandatni period od četiri godine. Po isteku mandata ista osoba može, na temelju javnog natječaja, ponovno biti imenovana za ravnatelja u istoj zdravstvenoj ustanovi, ali najviše za još jedno mandatno razdoblje.

1. **Rok za prijavu i oglašavanje**

Prijave uz navedene dokaze u zatvorenoj koverti dostaviti u roku od 15 dana od dana objave natječaja u „Službenim novinama Federacije Bosne i Hercegovine“ na adresu:

**Gradska ljekarna Livno**

**Upravno vijeće**

**Ulica kneza Mutimira 24**

**80101 Livno**

**uz naznaku:**

**„Javni natječaj za izbor i imenovanje ravnatelja“-NE OTVARATI**

Javni natječaj objaviti će se u Službenim novinama Federacije BiH, na službenoj stranici Grada Livna (www.livno.ba), Oglasnoj ploči Grada Livna i Gradske ljekarne Livno i lokalnim radio postajama.

Neblagovremene, nepotpune i neuredne prijave neće biti uzete u razmatranje.

Podnositelji prijava po ovom natječaju biti će obaviješteni o izvršenom izboru u roku od 30 dana od dana zaključenja natječaja.

**Predsjednica Upravnog vijeća**

 Tonka Marinčić, mag.iur.